ખેતવાડીની ત્રીજી, ચોથી અને પાંચમી ગલીમાં રખડતા કૂતરાઓનો પણ ભારે ત્રાસ છે. મુખ્યત્વે રાતના સમયે આ રખડતા કૂતરાઓ એકસાથે ભસવા માંડતાં સિનિયર સિટિઝનો અને બીમાર લોકોને નીંદરમાં ખલેલ પડવાને કારણે ભારે હેરાનગતિ ભોગવવી પડે છે. સુધરાઈને આ બાબતે ત્યાંના રહેવાસીઓ દ્વારા વારંવાર ફરિયાદ કરવામાં આવે છે. સુધરાઈની ગાડી મહિનામાં એકાદ વાર આવીને રખડતા કૂતરાઓને પકડી જાય છે. જોકે રહેવાસીઓનું કહેવું છે કે જો આવી કાર્યવાહી દર અઠવાડિયે કરવામાં આવે તો કદાચ થોડા દિવસમાં આ સમસ્યાનો ઉકેલ આવી શકે અને થોડી રાહત મળી શકે.